92. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Τ.8222/19852/711 της 7/11 Δεκ. 1992 (ΦΕΚ Β΄ 728) Καθορισμός τρόπου είσπραξης ειδικού τέλους. Έχοντας υπόψη: 1)Τις διατάξεις των παρ. 5, 6, 7 και 8 του άρθρ. 9 του Νόμ. 2093/92 (ΦΕΚ 181/Α/92). 2)Την αριθ. Υ .1847/1078399/1182/0001/7.8.92 απόφαση του Πρωθυπουργού και του Υπουργού Οικονομικών ‘‘περί ανάθεσης αρμοδιοτήτων στους Υφυπουργούς Οικονομικών’’ (ΦΕΚ 525/Β/14.8.92), αποφασίζουμε: 1.Το υπό των διατάξεων των παρ. 5 και 7 του άρθρ. 9 του Νόμ. 2093/92 προβλεπόμενο ειδικό τέλος που προσδιορίζεται σύμφωνα με την παρ. 6 του ιδίου αυτού άρθρου, βεβαιώνεται επί του οικείου Τελ/κου παραστατικού των πετρελαιοειδών προϊόντων που υπάγονται σε Ειδικό Φόρο Κατανάλωσης και εισπράττεται με τις λοιπές φορολογίες εκδιδομένου του προβλεπομένου αποδεικτικού είσπραξης με την ονομασία «ενοποιημένο αποδεικτικό και άδεια παραλαβής/εξαγωγής εμπορευμάτων». «2.Το κατά τ’ ανωτέρω εισπραττόμενο ειδικό τέλος υπό κωδικό μηχανογράφησης 930 θα καταχωρίζεται, κατά τα ισχύοντα, στα προβλεπόμενα λογιστικά βιβλία της ταμειακής υπηρεσίας των Τελωνείων και σε ξεχωριστή στήλη αυτών υπό τον ειδικό λογαριασμό 232005 που τηρείται στην Τράπεζα Ελλάδος (Υποκατάστημα Πειραιά) και στον οποίο θα κατατίθεται από τα Τελωνεία. Συγκεκριμένα στα Τελωνεία που είναι εγκατεστημένος διαχειριστής (πράκτορας) της Τραπέζης Ελλάδος, για την είσπραξη υπό της Τραπέζης του ποσού θα εκδίδεται ξεχωριστή απόδειξη είσπραξης με την ένδειξη ‘‘Ειδικό τέλος παρ. 5 άρθρ. 9 Νόμ. 2093/92’’. Το ποσό αυτό με μέριμνα της Τραπέζης Ελλάδος θα εισάγεται (αποδίδεται) στο λογαριασμό 232005 που τηρείται στο Υποκατάστημά της στον Πειραιά. Στα Τελωνεία που δεν είναι εγκατεστημένος διαχειριστής της Τραπέζης Ελλάδος, αλλά στην έδρα τους λειτουργεί Υποκατάστημα αυτής, η κατάθεση του ποσού αυτού θα γίνεται κατά τα ισχύοντα και θα χορηγείται από την Τράπεζα στο Τελωνείο η κατά τα προαναφερόμενα απόδειξη είσπραξης-κατάθεσης. Στα λοιπά Τελωνεία που στην έδρα τους ή πλησίον αυτών δεν λειτουργεί Υπ/μα της Τράπεζας Ελλάδος η κατάθεση-έμβαση του ποσού αυτού στον ανωτέρω λογαριασμό θα γίνεται μέσω της συνεργαζόμενης με την Τράπεζα Ελλάδος για το σκοπό αυτό Εθνικής Τράπεζας. Οι αποδείξεις της Τράπεζας Ελλάδος ή της Εθνικής Τράπεζας αποστέλλονται, μαζί με τη μηνιαία κατάσταση που υπογράφεται και από τον Προϊστάμενο του Τελωνείου στο Α΄ Τελωνείο Πειραιά. Αποτελούν δε πιστωτικούς τίτλους της ταμειακής διαχείρισης του ποσού αυτού, για τον υπόλογο διαχειριστή (ταμία), το εκδιδόμενο από το διαχειριστή του Α΄ Τελωνείου Πειραιά σχετικό αποδεικτικό είσπραξης και το αντίτυπο της σχετικής κατάστασης που επιστρέφεται θεωρημένο μαζί με το αποδεικτικό του Α΄ Τελωνείου. Τα εισπραττόμενα αυτά ποσά του ειδικού τέλους που θα εμφαίνονται στα τηρούμενα λογιστικά βιβλία των Τελωνείων δεν θα εμφανίζονται στις καταστάσεις εσόδων υπέρ δημοσίου και τρίτων που προσκομίζονται στο τέλος κάθε μήνα στο αρμόδιο Ταμείο (ΔΟΥ)’’. Η παρ. 2, αντικαταστάθηκε ως άνω από την παρ. 1 άρθρου μόνου, της Τ.516/244/Α.0016/29 Ιαν.-5 Φεβρ.1993 (ΦΕΚ Β΄ 49), Απόφ. Υπ. Οικονομικών. 3.Τα Τελωνεία ενημερώνουν στο πρώτο πενθήμερο του μήνα το Α΄ Τελωνείο Πειραιά περί των γενομένων εισπράξεων στο τέλος αυτού κατά τον προηγούμενο μήνα. «Το Α ΄Τελωνείο Πειραιά, μετά την κατά τα προηγούμενα ενημέρωσή του, καταχωρίζει τις υπό των Τελωνείων γενόμενες εισπράξεις σε ειδικό προς τούτο τηρούμενο λογιστικό, κατά διαχείριση (οικ. έτος), βιβλίο το οποίο προ πάσης χρησιμοποιήσεώς του θεωρείται αρμοδίως, επιστρέφει δε στο Τελωνείο το ενοποιημένο αποδεικτικό είσπραξης που εξέδωσε για την αιτία αυτή μαζί με θεωρημένο το ένα αντίτυπο της σχετικής αναλυτικής κατάστασης στο οποίο αναφέρεται». Το μέσα σε « » νέο εδάφιο προστέθηκε από την παρ. 2 άρθρου μόνου της Τ.516/244/Α0016/29 Ιαν.-5 Φεβρ. 1993 (ΦΕΚ Β΄ 49), Απόφ. Υπ. Οικονομικών. 4.Από τις διατάξεις αυτής της απόφασης δεν προκαλείται δαπάνη σε βάρος του κρατικού προϋπολογισμού. (Αντί για τη σελ. 244,9955) Σελ. 244,9955(α) Τεύχος 1410 Σελ. 37 Πετρελαιοειδή 13.Ε.λ.92 93. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ, ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ  ΚΑΙ ΔΗΜΟΣΙΩΝ ΕΡΓΩΝ ΚΑΙ ΒΙΟΜΗΧΑΝΙΑΣ ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ Αριθ.470/93 της 25 Ιουν./7 Ιουλ.1993 (ΦΕΚ Β΄ 496) Προδιαγραφές πετρελαίου θερμάνσεως. Τροποποιήθηκε από την με αριθ. 597/9-21 Δεκ. 1994 (ΦΕΚ Β΄944) ομοία. και την με αριθ. 340/2000/15 Φεβρ.-6 Μαρτ. 2001 (ΦΕΚ Β΄222) απ. Υπ. Εθν. Οικ., Οικον., Ανάπτ., ΠΕ.ΧΩ.Δ.Ε. και Εμπ. Ναυτιλίας, κατωτ. αριθ. 128. 